Source: http://totalbaschet.ro/articol/Phoenix-%C8%98tiin%C8%9Ba-Constan%C8%9Ba-%C8%99i-Olimpia-CSU-Bra%C8%99ov-la-a-doua-confruntare-direct%C4%83~66334
Timestamp: 2019-03-23 11:50:56+00:00

Document:
Phoenix Știința Constanța și Olimpia CSU Brașov, la a doua confruntare directă
Ambele echipe vin după victorii în manșa tur din sferturile cupei
Phoenix Știința Constanța primește sâmbătă, de la ora 18:00, vizita Olimpiei CSU Brașov. Meciul contează pentru etapa a 11-a din Grupa Roșie a Ligii Naționale de Baschet Feminin. Cinci puncte sunt între cele două echipe în clasamentul primei grupe valorice. În tur brașovencele s-au impus la 14 puncte după ce s-au distanțat din primele minute. Constănțencele au același lot în timp ce formația de sub Tâmpa a făcut mai multe schimbări.
Partida tur dintre Olimpia CSU Brașov și Phoenix Știința Constanța se disputa în 12 ianuarie, la sala D. P. Colibași. Gazdele câștigau cu 74-60 după un parțial de 22-5 în primul sfert. Biljana Pesovic era coșghetera partidei cu 22 de puncte pentru gazde, la care a adăugat 9 pase decisive. Carla Bartee și Kristina Arsenic erau în double-double pentru Olimpia CSU Brașov cu 17 puncte și 13 recuperări, respectiv 10 puncte și 10 recuperări. Cristiana Cutaș era cea mai bună marcatoare de la oaspete cu 16 puncte (8 recuperări), iar Vladinka Erak încheia în double-double cu 12 puncte și 10 recuperări.
Formația constănțeană a mers pe continuitate, fără să schimbe lotul cu care urca din a doua grupă valorică. Echipa de sub Tâmpa a făcut multe modificări în ultima vreme, cu plecările lui Kristina Arsenic și Flavia Ferenczi și venirile lui Brandi Wingate, Devran Tanacan și Marija Prlja.
Ambele formații au avut meciuri miercuri în prima manșă din sferturile Cupei României, cu adversari din a doua grupă valorică în campionat. Phoenix Știința câștiga cu 70-55 acasă cu CSM Alexandria, în timp ce Olimpia CSU Brașov se impunea la Târgu Secuiesc cu 74-64.
În campionat Phoenix Știința a câștigat meciul din runda precedentă, în 20 februarie. Constănțencele s-au impus la Târgoviște cu 63-50 și au obținut al doilea succes în prima grupă valorică, după cel din runda a 7-a, acasă cu FCC ICIM Arad (71-63). După acel joc au fost două meciuri pierdute pe propriul teren pentru formația de la malul mării cu primele două clasate (52-70 cu CSM Satu Mare și 41-81 cu ACS Sepsi SIC Sfântu Gheorghe).
Olimpia CSU Brașov nu a traversat o perioadă prea bună în ultimele două meciuri din campionat, pierdute acasă cu FCC ICIM Arad (53-70) și cu CSM Satu Mare (49-94). Ultima victorie brașoveană în campionat a fost cea din etapa a 8-a, 88-72 acasă cu Universitatea Cluj.
În clasamentul Grupei Roșii, cele două echipe sunt despărțite de 5 puncte. Olimpia CSU Brașov este pe 4 cu 27 de puncte după 8 succese și 11 eșecuri. Constănțencele sunt pe 6, cu 22 de puncte și un bilanț de 13 victorii și 8 înfrângeri (au urcat cu punctele înjumătățite).
Phoenix Știința Constanța a câștigat 6 din cele 10 meciuri pe care le-a disputat pe propriul teren în această ediție a Ligii Naționale. 1/3 au constănțencele acasă în faza a doua a sezonului regulat, când au urcat în prima grupă valorică. Olimpia CSU Brașov are un bilanț de 3 victorii și 7 înfrângeri în deplasare în acest campionat, 1/4 în faza a doua.
Brașovencele stau mai bine la media de puncte înscrise (72,1 față de 65,2), în timp ce constănțencele, care au avut adversari mai slab cotați în prima parte a sezonului, au o defensivă mai bună (60 de puncte primite pe meci față de 79,6). Formația de la malul mării stă mai bine la recuperări (40,8 față de 35,3) și intercepții (9,3 la 6,9). Olimpia CSU Brașov are medii mai bune la pase decisive (18,5 la 16,6), mingi pierdute (16,6 la 17,2) și faulturi (15,9 la 16,6), în timp ce la capace ambele au o medie de 2,2. Oaspetele de mâine au procentaje mai bune la aruncări. Cel mai apropiat este cel din interiorul semicercului (46,3% față de 45%). La triple brașovencele au 36,9% față de 32,1%, iar de la linia de fault, 74% față de 70,9%.
În ceea ce privește statistica individuală, Chelsea Douglas și Carla Bartee sunt liderele celor două echipe la două aspecte importante. Douglas are 13,4 puncte pe meci și 4 pase decisive pentru Phoenix Știința, la care Vladinka Erak contribuie cu 8,7 recuperări pe partidă. Bartee are medii de 17,1 puncte și 9,4 recuperări pentru brașovence, iar Biljana Pesovic oferă 5,6 assist-uri pe partidă.
Meciul dintre Phoenix Știința Constanța și Olimpia CSU Brașov se joacă sâmbătă, de la ora 18:00, la Sala Sporturilor Constanța. Brigada de arbitri va fi formată din Alexandru Ivan, Alexandru Sandu și Mihai Săndulache, iar Alina Moanță va fi comisar.
*foto: Phoenix Stiinta Constanta facebook
Citește ultimele știri despre CS Phoenix Știința Constanța
Află toate informațiile redactate despre confruntarea dintre CS Phoenix Știința Constanța vs Olimpia CSU Braşov
Andreea Vlase / 01 March 2019 / 22:47
Duelul dintre ACS Sepsi SIC și CSM Satu Mare încheie faza a doua a sezonului regulat din LNBF
Campioana va câștiga Grupa Roșie indiferent de rezultatul din ultima etapă cu vicecampioana
FCC ICIM Arad și Phoenix Știința Constanța, la a doua confruntare directă
Rezultatul acestui joc poate produce schimbări în clasament doar în funcție de primul meci al rundei
CSM Târgoviște caută la Cluj-Napoca victoria pentru locul 4 înainte de play-off
Cele două echipe au 5 și 6 înfrângeri consecutive în campionat
LNBF: Programul ultimei etape din Grupa Roșie și Grupa Galbenă
Duelul finalistelor de anul trecut încheie sâmbătă faza a doua a sezonului regulat
Zoran Mikes: „Am pierdut o piesă importantă din puzzle-ul echipei noastre”
Antrenorul de la Sepsi SIC și-a exprimat regretul că Ioana Ghizilă va rata finalul celui mai bun sezon al său
Verdict crunt pentru Ioana Ghizilă după accidentarea din partida cu FCC ICIM Arad din cupă
Tânăra jucătoare a lui Sepsi SIC Sfântu Gheorghe va rata tot restul sezonului
Se cunosc duelurile din primul tur al play-off-ul LNBF după rezultatele din penultima etapă
Singura incertitudine: cine va avea avantajul terenului propriu între CSM Târgoviște și FCC ICIM Arad
LNBF MVP – Etapa 13, F2: Destiny Williams
Pivotul a avut o contribuție importantă în atac și în apărare în victoria surpriză a lui FCC ICIM Arad cu CSM Satu Mare
Angelika Slamova, season-best în succesul lui ACS Sepsi SIC la Brașov
Kristina Higgins a reușit al 14-lea double-double în acest campionat
Vladinka Erak și Chelsea Douglas și-au îmbunătățit recordurile personale de eficiență în LNBF
Pivotul a reușit al 9-lea double-double stagional în victoria lui Phoenix Știința Constanța cu „U” Cluj
Regulament FRB, articolul 3.25
17 March 2019 19:26
laca1968 Draga TB
Iata comentariul pe care-l asteptasem de la domnul profesor. Nu stiu de ce ati sters postarea mea. Nu cred ca a avut ceva negativ sau jignitor. Cat despre atmosfera: Au fost doua tabere, cea din Sfantu, care isi sustinea civilizat echipa, ca intotdeauna, si cea din Brasov, care sufla non stop in vuvuzele, lucru interzis dupa informatiile mele.Intrebare: Ce anume v-a timorat jucatoarele dom profesor?
17 March 2019 19:17
7vezer SEPSI SIC CAMPIOANA !!
Nu a fost nici o surpriza.Aradul joaca din ce in ce mai bine.Daca pun la punct si sportivitatea in cadrul echipei,vor ajunge si mai sus.Satmarencele au jucat pe nivelul lor,mai mult nu poate!
17 March 2019 16:53
FELICITARI FETELOR !!!
17 March 2019 16:51
Aradul joaca din ce in ce mai bine,dar din pacate este cea mai dura echipa din campionat.Au scos cateva jucatoare de la diferite echipe din competitie cea ce nu este de loc fair play.Mai ale cele 2 americance ar trebuii pedepsite mai des sipromt pentru faulturile foarte dure.Arbitrii observ ce vor,dar din pacate pierd echipele,cum a fost cazul lui Ghizila de la SEPSI SIC.
17 March 2019 16:50
BRAVO DOMNULE CALANCEA,DE ACEASTA DATA ATI FOST PLIN DE SPORTIVITATE RECUNOSCAND CA SEPSI SIC ESTE O ECHIPA MAI VALOROASA!Cu siguranta,veti pierde si in cupa,dar acest lucru nu inseamna,ca aveti un lot slab.Brasovul este una dintre cele mai bune echipe....
17 March 2019 16:46

References: CSM 
 CSM 
 CSM 
 CSM 

CSM 
 CSM 
 CSM 
 articolul 3